โฆษก ศบค.ขอให้ประชาชนและร้านค้าต่างๆ ปฏิบัติตามแนวทางป้องกันโรคโควิด-19 อย่างสมบูรณ์ เพื่อเกิดการป้องกันการแพร่ระบาดของเชื้อโรคได้ดี
โฆษก ศบค.ขอให้ประชาชนและร้านค้าต่างๆ ปฏิบัติตามแนวทางป้องกันโรคโควิด-19 อย่างสมบูรณ์ เพื่อเกิดการป้องกันการแพร่ระบาดของเชื้อโรคได้ดีนายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือโควิด-19 (ศบค.) กล่าวว่า จากการตรวจกิจกรรมที่ได้รับการผ่อนปรนเพิ่มเติมกว่า 18,000 สถานที่ พบไม่ปฏิบัติตามเพียงร้อยละ 2.37 ส่วนกลุ่มที่ปฏิบัติตามกลับพบว่าร้อยละ 30.49 ปฏิบัติตามไม่สมบูรณ์ เช่น ทำความสะอาดพื้นผิว การใส่หน้ากากอนามัย ทั้งร้านอาหาร ร้านค้าปลีก ร้านตัดผม ร้านเสริมสวย ทำให้เจ้าหน้าที่ได้ให้คำแนะนำไปให้ปฏิบัติตามอย่างถูกต้องครบถ้วน เพื่อป้องกันโรคโควิด-19 ได้ 100 เปอร์เซ็นต์ ด้านซุปเปอร์มาเก็ต สวนสาธารณะ และสนามกอล์ฟพบไม่ปฏิบัติตามเพิ่มขึ้นเล็กน้อย จึงอยากขอให้ทุกคนช่วยกันปฏิบัติตามอย่างเต็มที่ ส่วนการผ่อนปรนมาตรการระยะที่ 2 เสนอเข้าสู่ที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือโควิด-19 (ศบค.) ในวันที่ 15 พฤษภาคมนี้จะมีความชัดเจนว่าจะมีการผ่อนปรนส่วนใดเพิ่มเติมบ้างหรือไม่ โดยเฉพาะผู้ประกอบการ